
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 10 

18 Ιανουάριου 2005 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 12 
Ρύθμιση υπαίθριου εμπορίου (στάσιμου και πλανόδιου). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 11 του άρθρου 1 του Ν. 2323/ 
1995 «Υπαίθριο εμπόριο και άλλες διατάξεις» (Α' 145), 
όπως η παράγραφος αυτή ανπκαταστάθηκε με την παρ. 7 
του άρθρου 1 του Ν. 3190/2003 «Τροποποίηση του Ν. 
2323/1995 «Υπαίθριο εμπόριο και άλλες διατάξεις» και άλ¬ 
λες διατάξεις» (Α' 249). 

2. Το άρθρο 29α του Ν.1558/1985 «Κυβέρνηση και Κυ¬ 
βερνητικά Όργανα» (Α' 137) όπως προστέθηκε με το άρ¬ 
θρο 27 του Ν. 2081/1992 (Α' 154) και ανπκαταστάθηκε με 
το άρθρο 1 παραγρ. 2ατου Ν. 2469/1997 (Α'38). 

3. Το Π.Δ. 27/1996 «Συγχώνευση των Υπουργείων Του¬ 
ρισμού, Βιομηχανίας - Ενέργειας και Τεχνολογίας και 
Εμπορίου, στο Υπουργείο Ανάπτυξης» (Α' 19). 

4. Την υπ’ αριθμ. Δ/15/Α/Φ19/οικ.4889/24.3.2004 από¬ 
φαση του Πρωθυπουργού και του Υπουργού Ανάπτυξης 
«Ανάθεση αρμοδιοτήτων στους Υφυπουργούς Ανάπτυ¬ 
ξης Γεώργιο Σαλαγκούδη και Ιωάννη Παπαθανασίου» (Β' 
528). 

5. Το γεγονός ότι δεν προκαλείται δαπάνη σε βάρος του 
κρατικού προϋπολογισμού από την εφαρμογή των διατά¬ 
ξεων του παρόντος. 

6. Την υπ’ αριθμ. 309/2004 γνωμοδότηση του Συμβουλί¬ 
ου της Επικράτειας, με πρόταση του Υφυπουργού Ανά¬ 
πτυξης, αποφασίζουμε: 

Α. Οροι και προϋποθέσεις χορήγησης, μεταβίβασης, 

ανάκλησης και διάρκεια αδειών υπαίθριου εμπορίου: 

Άρθρο 1 

1. Οι άδειες άσκησης υπαίθριου εμπορίου (στάσιμου ή 
πλανόδιου) χορηγούνται μόνο σε φυσικά πρόσωπα. Κατ' 
εξαίρεση, εφόσον πρόκειται για επιχειρήσεις σχετικές με 
ψυχαγωγικά παιχνίδια, (λούνα - πάρκ, πίστες αυτοκινητι- 
δίων, τσίρκο και άλλες παρεμφερείς δραστηριότητες) οι 
σχετικές άδειες μπορούν να χορηγούνται σε νομικά πρό¬ 
σωπα, εφόσον οι απαιτούμενες προϋποθέσεις, συντρέ¬ 
χουν στο πρόσωπο του νομίμου εκπροσώπου τους. 


Δικαίωμα απόκτησης αδείας υπαιθρίου εμπορίου έχουν 
πρόσωπα, που ούτε τα ίδια ούτε οι σύζυγοι, τα τέκνα ή οι 
γονείς αυτών, ασκούν με οποιαδήποτε μορφή παρεμφε¬ 
ρή δραστηριότητα στο πλαίσιο οργανωμένης επιχείρη¬ 
σης ομοειδούς ως προς το αντικείμενο με την υπαίθρια 
δραστηριότητα του δικαιούχου. Κατά τα λοιπά ισχύει η 
παράγραφος 5 του άρθρου 1 του Ν. 2323/1995. 

2.0 αριθμός των αδειών για το υπαίθριο πλανόδιο εμπό¬ 
ριο, το οποίο ασκείται σε όλη την ελληνική επικράτεια ή 
εντός των ορίων ενός Νομού ορίζεται σύμφωνα μετοεδά- 
φιο (γ) της παραγ.4 του άρθρου 1 του Ν. 2323/1995. Η 
απόφαση της κάθε Νομαρχιακής Αυτοδιοίκησης εντός 
της προθεσμίας που προβλέπεται από το νόμο, δημοσι¬ 
εύεται σε εμφανές σημείο της έδρας της και σε μία του¬ 
λάχιστο τοπική εφημερίδα μεγάλης κυκλοφορίας. Οι 
άδειες άσκησης υπαίθρου πλανόδιου εμπορίου διατίθε¬ 
νται σύμφωνα με τη διαδικασία της παραγ. 4 του άρθρου 
1 του Ν. 2323/1995. 

3. Οι άδειες άσκησης υπαίθριου στάσιμου εμπορίου χο¬ 
ρηγούνται με βάση τις διατάξεις του άρθρου 1 παραγ. 6, 
7,8 και 9 του Ν. 2323/1995. Η κάθε θέση αντιστοιχεί σε μία 
άδεια. 

4. Οι αιτήσεις για άδειες στάσιμου υπαίθρου εμπορίου 
υποβάλλονται μέχρι την 31 Ιανουάριου εκάστου έτους. Η 
απόφαση επί των αιτήσεων εκδίδεται εντός αποκλειστι¬ 
κής προθεσμίας τριάντα (30) ημερών από την λήξη της 
προθεσμίας για την υποβολή των αιτήσεων. Αν ο αριθμός 
των υπαρχουσών αδειών είναι μικρότερος από τον αριθ¬ 
μό των ενδιαφερομένων ακολουθείται η διαδικασία της 
παραγ. 9 του άρθρου 1 του Ν. 2323/1995. 

Δεν δικαιούνται άδειας υπαίθριου στάσιμου εμπορίου. 

Οι έχοντες κατά την τελευταία τριετία ετήσιο καθαρό οι¬ 
κογενειακό εισόδημα κατά μέσο όρο ανώτερο του ποσού 
των 20.000 ευρώ, που αποδεικνύεται από το εκκαθαριστι¬ 
κό σημείωμα της αρμόδιας Δημόσιας Οικονομικής Υπη¬ 
ρεσίας. Η προϋπόθεση του οικογενειακού εισοδήματος 
δεν ισχύει για την περίπτωση των πολυτέκνων. Η ιδιότητα 
του πολυτέκνου αποδεικνύεται με την προσκόμιση σχετι¬ 
κών βεβαιώσεων των αρμόδιων υπηρεσιών (Δήμων - Κοι¬ 
νοτήτων ή της Πανελλήνιας Συνομοσπονδίας Πολυτέ¬ 
κνων). 

5. Η άδεια υπαίθριου εμπορίου ανακαλείται εάν επέλθει 
ή διαπιστωθεί η ύπαρξη πριν την χορήγηση της άδειας, 
λόγου για τον οποίο η χορήγηση στο συγκεκριμένο πρό¬ 
σωπο δεν έπρεπε να γίνει. 

6. Επιτρέπεται η μεταβίβαση αδειών φυσικών προσώπων, 
μόνο σε συγγενείς εξ αίματος του δικαιούχου της άδειας, 
μέχρι δευτέρου βαθμού, ή στον (ή στην) σύζυγο, του δικαι¬ 
ούχου, ή σε περίπτωση θανάτου του τελευταίου και υπάτην 
προϋπόθεση ότι αυτός κατείχε την σχετική άδεια τουλάχι¬ 
στον επί ένα έτος, υπό τις εξής σωρευτικά πληρούμενες 
προϋποθέσεις: οι ανωτέρω είναι άνεργοι, πληρούν τις προ¬ 
ϋποθέσεις της παρ. 5 αρθρ. 1 του Ν. 3190/2003 και προ¬ 
σκομίζουν τα απαραίτητα δικαιολογητικά που προβλέπο- 
νται από το άρθρο 2 του παρόντος στην αρμόδια για την έκ¬ 
δοση της άδειας αρχή. Ειδικότερα, σε περίπτωση θανάτου, 
η αίτηση υποβάλλεται εντός εξάμηνου απότου θανάτου του 
δικαιούχου της, μαζί με την έγγραφη παραίτηση των τυχόν, 
άλλων δικαιούμενων σύμφωνα με την παρούσα παράγρα¬ 
φο. Σε περίπτωση μεταβίβασης της άδειας ο υπαίθριος πω- 
λητής δεν δικαιούται νέας άδειας. Επίσης δεν δικαιούται νέ¬ 
ας άδειας ο υπαίθριος πωλητής που αποχωρεί λόγω συντα- 
ξιοδότησης. 

7. Σε κάθε πρόσωπο (φυσικό ή νομικό) χορηγείται μόνο 
μία άδεια υπαίθριου εμπορίου. Δεν επιτρέπεται σε καμμία 
περίπτωση ή έστω και προσωρινή χορήγηση περισσοτέ- 
ρωντης μιας αδειών στο ίδιο πρόσωπο, ούτε η μίσθωση ή 
κατ' άλλο τρόπο εκμετάλλευση αδείας, εκτός από τη με¬ 
ταβίβασή της, σύμφωνα με την ανωτέρω παράγραφο. 

8. Οι άδειες υπαίθριου εμπορίου ισχύουν για τρία (3) 
χρόνια από την ημερομηνία έκδοσής των. 

9. Οι κάτοχοι των αδειών υποχρεούνται να υποβάλλουν 
κάθε χρόνο εκκαθαριστικό σημείωμα φόρου εισοδήμα¬ 
τος της αρμοδίας Δημόσιας Οικονομικής Υπηρεσίας ή 
αντίγραφο της φορολογικής τους δήλωσης, καθώς και 
αποδεικτικό καταβολήςτουαναλογούντος στους δήμους 
ή κοινότητες τέλους. 

Άρθρο 2 

1. Για την χορήγηση της άδειας υπαίθριου εμπορίου 
υποβάλλονται στις αρμόδιες υπηρεσίες (δήμος ή κοινό¬ 
τητα ή νομαρχιακή αυτοδιοίκηση) τα παρακάτω δικαιολο- 
γητικά: 

α) αίτηση του ενδιαφερομένου, 

β)βεβαίωση της οικείας Δημόσιας Οικονομικής Υπηρε¬ 
σίας περί υποβολής δήλωσης έναρξης-άσκησης επιτη¬ 
δεύματος, σύμφωνα με το Ν. 4045/1960 (Α'47) και το άρ¬ 
θρο 13 και το άρθρο 29 Ν. 1 642/1986 (Ά 125), 

γ) εκκαθαριστικό σημείωμα φόρου εισοδήματος της τε¬ 
λευταίας τριετίας, 

δ) δύο (2) φωτογραφίες προσφάτου εκδόσεως, 

ε) φωτοαντίγραφα της αδείας κυκλοφορίας του οχήμα¬ 
τος που τυχόν πρόκειται να χρησιμοποιηθεί για την άσκη¬ 
ση της αιτουμένης δραστηριότητας, ως και της άδειας 
ικανότητας του οδηγού, 

στ) πιστοποιητικό του αρμόδιου Ελληνικού Προξενείου 
για την απόδειξη της ιδιότητας του ομογενούς Βορειοη¬ 
πειρώτη ή ομογενούς παλιννοστούντος που προέρχεται 
από την πρώην ΕΣΣΔ και τον Πόντο. 

2) Εφόσον πρόκειται για διάθεση τροφίμων-ποτών, 
υποβάλλονται φωτοαντίγραφο βιβλιαρίου υγείας και βε¬ 
βαίωση της αρμόδιας υγειονομικής υπηρεσίας από την 
οποία προκύπτει ότι ο ενδιαφερόμενος τηρεί τις προϋπο¬ 


θέσεις της ισχύουσας σχετικής υγειονομικής νομοθε¬ 
σίας. 

3) Σε περίπτωση προσωρινής αναπλήρωσης, κατά το 
άρθρο 4 του παρόντος απαιτείται βεβαίωση του δήμου ή 
κοινότητας που αποδεικνύει τη συγγένεια με τον αναπλη- 
ρούμενο. 

4) Σε περίπτωση μόνιμης αναπλήρωσης του δικαιούχου 
κατά το άρθρο 4 του παρόντος απαιτείται πιστοποιητικό 
της αρμόδιας υγειονομικής υπηρεσίας περί της αναπη¬ 
ρίας αυτού. 

5) Σε όλες τις περιπτώσεις απαιτείται πιστοποιητικό του 
αρμόδιου ασφαλιστικού φορέα για την εγγραφή σ' αυτό. 

Β. Στοιχεία της άδειας υπαίθριου εμπορίου 
Άρθρο 3 

1. Καθιερώνεται ειδική άδεια με την ονομασία «ΑΔΕΙΑ 
ΑΣΚΗΣΗΣ ΥΠΑΙΘΡΙΟΥ ΕΜΠΟΡΙΟΥ», η οποία έχει σχήμα 
ορθογωνίου παραλληλόγραμμου, ύψους 0,20 μ. και πλά¬ 
τους 0,30 μ. και φέρει τα εξής στοιχεία: 

α) τον αριθμό άδειας και την ημερομηνία έκδοσής της, 
β) τα στοιχεία της ταυτότητας του δικαιούχου. Ειδικά 
για τους ομογενείς , Βορειοηπειρώτες και ομογενείς πα- 
λιννοστούντες που προέρχονται από την πρώην ΕΣΣΔ και 
τον Πόντο, απαιτούνται τα κατά νόμο στοιχεία για την πα¬ 
ραμονή τους στην Ελλάδα, 

γ) τα στοιχεία της ταυτότητας του προσώπου που μόνι¬ 
μα αναπληρώνει τον δικαιούχο, εφόσον συντρέχει περί¬ 
πτωση ή τα κατά νόμο στοιχεία για την παραμονή τους 
στην Ελλάδα, 

δ) τον αριθμό φορολογικού μητρώου και την αρμόδια 
Δημόσια Οικονομική Υπηρεσία στην οποία υπάγεται ο δι¬ 
καιούχος και ο νόμιμος αναπληρωτής του, 
ε) τον ασφαλιστικό φορέα στον οποίον υπάγεται ο δι¬ 
καιούχος και τον σχετικό αριθμό μητρώου του, 
στ) τον συγκεκριμένο χώρο εγκατάστασής του και την 
έκταση αυτού, εφόσον πρόκειται για στάσιμο εμπόριο, 
ζ) τα συγκεκριμένα είδη ή υπηρεσίες που αποτελούν το 
αντικείμενο της δραστηριότητας του δικαιούχου, το συ¬ 
γκεκριμένο είδος εξοπλισμού (όπως πάγκος, αυτοκίνητο 
κ.λπ.), καθώς και τον αριθμό κυκλοφορίας του οχήματος 
που τυχόν χρησιμοποιεί, 

η) το ακριβές διάστημα ισχύος της άδειας με την ημε¬ 
ρομηνία έναρξης και την ημερομηνία λήξης, 
θ) φωτογραφία του δικαιούχου και σφραγίδα του φο¬ 
ρέα που εκδίδει την άδεια πάνω σ’ αυτή. Σε περίπτωση μό¬ 
νιμης αναπλήρωσης η άδεια φέρει μόνο τη φωτογραφία 
του προσώπου που αναπληρώνει μόνιμα τον δικαιούχο. 

2. Ο αριθμός της άδειας με μεγάλα και ευκρινή γράμ¬ 
ματα, το πρωτότυπο της ειδικής άδειας άσκησης υπαί¬ 
θριου (στάσιμου ή πλανόδιου) εμπορίου και η βεβαίωση 
της παραγράφου 1 του άρθρου 4 του παρόντος σε περί¬ 
πτωση προσωρινής αναπλήρωσης, αναρτώνται σε εμφα¬ 
νές σημείο του χώρου ή του εν γένει εξοπλισμού που χρη¬ 
σιμοποιείται για την άσκηση της δραστηριότητας. 

3. Όλες οι εκδιδόμενες άδειες υπαίθριου εμπορίου 
(στάσιμου ή πλανόδιου) κοινοποιούνται υποχρεωτικά 
στον Γ ενικό Γ ραμματέα της αρμόδιας Περιφέρειας. 

Γ. Αναπλήρωση 
Άρθρο 4 

1. Προσωρινή αναπλήρωση του δικαιούχου, στην άσκη¬ 
ση της δραστηριότητας αυτής, επιτρέπεται μόνο από το 
σύζυγο ή από άλλο συγγενικό πρόσωπο με βαθμό συγγέ¬ 
νειας πρώτου ή δεύτερου βαθμού εξ αίματος στις περι¬ 
πτώσεις ασθένειας, αποδεικνυομένης με ιατρική γνωμά¬ 
τευση στην οποία προσδιορίζεται και ο χρόνος της ασθέ¬ 
νειας. Με βάση τη γνωμάτευση αυτή και τα απαραίτητα 
για την απόδειξη της συγγένειας στοιχεία χορηγείται από 
την οικεία νομαρχιακή αυτοδιοίκηση ή από τον οικείο δή¬ 
μο ή κοινότητα, κατά περίπτωση, βεβαίωση, η οποία φέ¬ 
ρει τα εξής στοιχεία: 

α) στοιχεία ταυτότητας και φωτογραφίατου προσώπου 
που αναπληρώνει τον κάτοχο της άδειας με σφραγίδατου 
φορέα που εκδίδει την άδεια πάνω σ’ αυτή, 

β) στοιχεία ταυτότητας του δικαιούχου της άδειας, τον 
αριθμό και ημερομηνία έκδοσης αυτής, 

γ) το γάμο ή βαθμό συγγένειας μεταξύ του δικαιούχου 
της άδειας και αναπληρωτή κατά περίπτωση, 

ε) χρονικό διάστημα της αναπλήρωσης. 

2. Επιτρέπεται η μόνιμη αναπλήρωση του δικαιούχου 
της άδειας από οποιοδήποτε πρόσωπο, σε περίπτωση 
αναπηρίας, με ποσοστό πάνω από 50%, η οποία βεβαιώ¬ 
νεται από τις κατά νόμο Υγειονομικές Επιτροπές των 
Ασφαλιστικών Φορέων στους οποίους τυχόν υπάγονται ή 
άλλως από Δημόσια Νοσοκομεία. Σε περίπτωση μόνιμης 
αναπλήρωσης, τα στοιχεία της ταυτότητας του προσώ¬ 
που που αναπληρώνει τον δικαιούχο αναγράφονται στο 
έντυπο της άδειας. 

Δ. Περιπτώσεις που δεν απαιτείται άδεια άσκησης υπαί¬ 
θριου εμπορίου 

Άρθρο 5 

1. α) Τηρουμένων των διατάξεων της παραγράφου 7 
του άρθρου 1 του Ν. 2323/1995 όπως συμπληρώθηκε με 
τον Ν. 3190/2003, δεν απαιτείται άδεια άσκησης υπαίθρι¬ 
ου εμπορίου για την πώληση γεωργικών προϊόντων, 
αμπελουργικών, κτηνοτροφικών και μελισσοκομικών 
προϊόντων, καθώς και παραδοσιακών ειδών Λαϊκής Τέ¬ 
χνης, ιδίας παραγωγής, σε όλη την επικράτεια, από τους 
παραγωγούς. Οι παραγωγοί δυνατόν να αναπληρώνονται 
από τους γονείς ή συζύγους ή και τα τέκνα. 

β) οι ανωτέρω παραγωγοί υποχρεούνται να είναι εφοδια¬ 
σμένοι με βεβαίωση παραγωγού από τον ΟΓΑ ή άλλη αρμό¬ 
δια δημόσια υπηρεσία, στην οποία αναγράφονται τα παρα- 
γόμενα προϊόντα και με άδεια κατάληψης χώρου, όπου 
απαιτείται, από τον οικείο δήμο ή κοινότητα. Ειδικά για την 
πώληση αμπελουργικών προϊόντων απαιτείται επί πλέον βε¬ 
βαίωση της οικείας Διεύθυνσης Γεωργίας, ότι ο παραγωγός 
υποβάλλει δήλωση αμπελοκαλλιέργειας και εσοδείας. 

2. α) Δεν απαιτείται άδεια άσκησης υπαίθριου εμπορίου 
για την πώληση νωπών αλιευτικών προϊόντων ιδίας παρα¬ 
γωγής, σε όλη την επικράτεια, από τους αλιείς ή τους γο¬ 
νείς, συζύγους και τέκνα αυτών, που μπορούν να τους 
αναπληρώνουν. Το δεύτερο εδάφιο της παρ. 7 του άρ¬ 
θρου 1 του Ν. 2323/1995 εφαρμόζεται και στις περιπτώ¬ 
σεις αυτές. 

β)Οι ανωτέρω αλιείς δικαιούνται να ασκούντο υπαίθριο 
εμπόριο των αλιευτικών τους προϊόντων, εφόσον είναι 
εφοδιασμένοι με βεβαίωση της αρμόδιας Νομαρχιακής 
Υπηρεσίας Αλιείας, στην οποία πιστοποιείται: 


α.α.) ότι οι αλιείς είναι κάτοχοι επαγγελματικού αλιευτι¬ 
κού σκάφους εφοδιασμένου με την προβλεπόμενη από 
τις διατάξεις του Β.Δ/τος 666/1966 (Ά 160) άδεια. 
β.β.)Το μέγεθος της ετήσιας αλιευτικής παραγωγής και 
γ.γ.) Ότι δεν συντρέχουν οι δεσμεύσεις του άρθρου 24 
του Ν.Δ. 420/1970 (Ά 27). 

Η βεβαίωση θα ανανεώνεται το τελευταίο τρίμηνο του 
δευτέρου έτους. 

3. Οι αναπληρούντες τους ανωτέρω παραγωγούς ή αλι¬ 
είς, εφοδιάζονται με βεβαίωση του οικείου δήμου ή κοι¬ 
νότητας που αποδεικνύει την απαιτούμενη σχέση συγγέ¬ 
νειας με τους παραγωγούς και η οποία φέρει φωτογρα¬ 
φία αυτών και είναι σφραγισμένη από τον οικείο δήμο ή 
κοινότητα. 

Ε. Κινητές καντίνες, ψυχαγωγικά παιχνίδια και άλλες 
περεμφερείς δραστηριότητες 

Άρθρο 6 

1. Γιατις «κινητές καντίνες», εκτός από τα δικαιολογητι- 
κά που αναφέρονται στο άρθρο 2 του παρόντος απαιτεί¬ 
ται έκθεση της αρμόδιας Τουριστικής Αστυνομίας, ότι το 
αμάξωμα του αυτοκινήτου πληροί τους όρους της τουρι¬ 
στικής εμφάνισης. 

2.0 ωφέλιμος χώρος των κινητών κοντινών πρέπει να εί¬ 
ναι τουλάχιστον πέντε (5) τετραγωνικά μέτρα και να μην 
υπερβαίνει τα δέκα (10) τετραγωνικά μέτρα και σε κάθε 
περίπτωση τηρούνται οι διατάξεις της Υγειονομικής νο¬ 
μοθεσίας. 

3. Για τη χορήγηση άδειας εγκατάστασης και λειτουρ¬ 
γίας κάθε φύσεως ψυχαγωγικών παιχνιδιών, λούναπάρκ, 
πίστας αυτοκινητιδίων, τσίρκο, μουσικών συναυλιών, επι¬ 
δείξεων και άλλων καλλιτεχνικών εκδηλώσεων, απαιτού¬ 
νται πλέον των προβλεπομένων από τις διατάξεις Νόμων 
και πλέον των αναφερομένων στο άρθρο 2 του παρόντος 
κατά περίπτωση τα παρακάτω δικαιολογητικά: 

α) γνωμάτευση κτηνιάτρου της αρμόδιας οργανικής μο¬ 
νάδας Κτηνιατρικής της Νομαρχιακής Αυτοδιοίκησης, αν 
πρόκειται για έκθεση ζώων, περί της υγειονομικής καταλ¬ 
ληλότητας των ζώων, 

β) γνωμάτευση του Συμβουλίου «περί θεάτρων και κινη¬ 
ματογράφων», αν πρόκειται για λούνα-πάρκ, τσίρκο, συ¬ 
ναυλίες, πίστες αυτοκινητιδίων, επιδείξεις (όπως το ελα¬ 
στικό σάλτο) και λοιπές παρεμφερείς εγκαταστάσεις και 
δραστηριότητες, για την καταλληλότητα των χώρων 
εγκαταστάσεων και εξοπλισμού, 
γ) βεβαίωση μηχανικού διπλωματούχου ανώτατης σχο¬ 
λής για την καλή εγκατάσταση και λειτουργία των παιχνι- 
διών, 

δ) βεβαίωση ηλεκτρολόγου μηχανικού ανώτατης σχο¬ 
λής, περί της ασφάλειας των ηλεκτρολογικών εγκατα¬ 
στάσεων, 

ε) βεβαίωση διπλωματούχου χημικού ανώτατης σχολής 
γιατηνεπικινδυνότητατωντυχόν χρησιμοποιουμένων αε¬ 
ρίων ή άλλων υλών, 

στ) άδεια του Υπουργείου Ανάπτυξης (Γενική Γραμμα¬ 
τεία Βιομηχανίας) για μηχανολογικές εγκαταστάσεις άνω 
τωνΙΟή 15 ίππων κατά τις διατάξεις του Α.Ν. 207/1967 (Ά 
216), 

ζ) βεβαίωση της Υπηρεσίας Πολιτικής Αεροπορίας, 
όταν πρόκειται για πτήση ή ανύψωση αιωροπτέρων, αε- 

ροστάτων ή άλλων τεχνικών μέσων ότι η πτήση ή ανύψω¬ 
ση δεν αντίκειται στους οικείους κανονισμούς της, και 
στους εν γένει κανόνες ασφαλείας του εναερίου χώρου, 

η) βεβαίωση της ΔΕΗ και ΟΤΕ για την ασφάλεια των 
εγκαταστάσεων στην περιοχή που πρόκειται να γίνει πτή¬ 
ση ή ανύψωση. 

4. Ο χρόνος άσκησης υπαίθριου πλανόδιου εμπορίου 
σύμφωνα με τις διατάξεις του παρόντος άρθρου σε ένα 
συγκεκριμένο χώρο δενδύναταινα υπερβαίνει δύο (2) συ¬ 
νεχόμενους μήνες. Σε αντίθετη περίπτωση θεωρείται ότι 
υπάρχει άσκηση υπαίθρου στάσιμου εμπορίου και εφαρ¬ 
μόζονται οι αντίστοιχες διατάξεις. 


Άρθρο 7 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Ανάπτυξης αναθέτουμε την δημοσί¬ 
ευση και εκτέλεση του παρόντος διατάγματος. 

Αθήνα,17 Ιανουάριου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΑΝΑΠΤΥΞΗΣ 

ΙΩΑΝΝΗΣ ΠΑΠΑΘΑΝΑΣΙΟΥ 

